《晓发章水道中有怀伯固驹甫师川养直效何水部体以寄恨》
宋代·李彭

幽窗未全曙，百鸟忽忽鸣。分袂会心侣，归艎章水平。

寒温乍回会，适兹凋两蓂。水南花未放，水北柳浑青。

春物几骀荡，浮云俄变更。念昨一笑适，愁分两地情。

缥瓷举桑落，醒醉醉还醒。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。